CELEX: C2006/060/21
Language: sl
Date: 2006-03-11 00:00:00
Title: Sodba sodišča (peti senat) z dne  12. januarja 2006  v zadevi C-107/05: Komisija Evropskih skupnosti proti Republiki Finski (Neizpolnitev obveznosti države — Direktiva 2003/87/ES — Neizvršitev prenosa v predpisanem roku)

11.3.2006   
            
            
               SL
            
            
               Uradni list Evropske unije
            
            
               C 60/10
            
         
      SODBA SODIŠČA
   
   (peti senat)
   z dne 12. januarja 2006
   v zadevi C-107/05: Komisija Evropskih skupnosti proti Republiki Finski (1)
   
   (Neizpolnitev obveznosti države - Direktiva 2003/87/ES - Neizvršitev prenosa v predpisanem roku)
   (2006/C 60/21)
   Jezik postopka: finščina
   V zadevi C-107/05, zaradi tožbe zaradi neizpolnitve obveznosti na podlagi člena 226 ES, vložene 3. marca 2005, Komisija Evropskih skupnosti (zastopnika: U. Wölker in P. Aalto) proti Republiki Finski (zastopnica: A. Guimaraes-Purokoski) je Sodišče (peti senat) v sestavi J. Makarczyk, predsednik senata, G. Arestis in J. Klučka (poročevalec), sodnika, generalna pravobranilka: C. Stix-Hackl, sodni tajnik: R. Grass, dne 12. januarja 2006 razglasilo sodbo, katere izrek se glasi:
   
               1.
            
            
               Republika Finska s tem, kar zadeva območje Åland, da ni sprejela zakonov in drugih predpisov, potrebnih za uskladitev z Direktivo 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES, ni izpolnila obveznosti iz te direktive.
            
         
               2.
            
            
               Republiki Finski se naloži plačilo stroškov.
            
         
      (1)  UL C 93, 16.4.2005.